Bones

Bones on yhdysvaltalainen komediallisia elementtejä sisältävä draamasarja, jonka ensi-ilta FOX:in televisiokanavalla oli 13. syyskuuta 2005. Sarja perustuu oikeus- ja poliisiyksikköön ja jokainen jakso käsittelee FBI:n tapausta, joka koskee mysteeriä ihmisen jäänteiden takana, jotka FBI:n erikoisagentti Seeley Booth tuo rikosantropologi Tri Temperance "Bones" Brennanille.

Emily Deschanel esittää sarjan nimiroolia, vastanäyttelijänään David Boreanaz erikoisagentti Seeley Boothina. Muita sarjan näyttelijöitä ovat muun muassa Michaela Conlin, TJ Thyne, Eric Millegan, Tamara Taylor ja John Francis Daley. Tutkimusryhmä koettaa ratkaista tapauksen tieteen keinoin kun taas Booth tutkii usein ihmisten välisiä suhteita ja sosiaalista puolta.

Hart Hansonin luoma sarja perustuu löyhästi sarjan tuottajan, rikosantropologi Kathy Reichsin elämään. Sarjan nimihenkilö Tri Temperance "Bones" Brennan on nimetty Reichin rikoskirjasarjan päähenkilön mukaan. Sarja on Josephson Entertaimentin, Far Field Productionsin ja 20th Century Fox Televisionin tuotantoa. 

Sarjan kahdestoista kausi tulee olemaan viimeinen ja se käsittää 12 jaksoa.

Suomessa sarjaa ovat esittäneet MTV3, Sub ja Fox. Ensiesitys Suomessa oli 2. huhtikuuta 2006.

 Synopsis 
Sarja alkoi vuonna 2005 ja kertoo tarinan rikostapauksista, joita viikoittain ratkaisevat Tri Temperance "Bones" Brennanin tutkimusryhmä Jeffersonian-instituutissa ja FBI:n erikoisagentti Seeley Booth. Tutkimalla murhan uhrien ihmisjäänteitä Tri Brennan ja hänen tutkimusryhmänsä tuottavat tieteelliset yksityiskohdat ja ulkopuolisen näkökulman FBI:lle. Murhatapauksien vastapainoksi jokainen jakso sisältää päähenkilöiden ihmissuhdekiemuroita mukaan lukien mahdollisen romanttisen suhteen Brennanin ja Boothin välillä.

 Tuotantokaudet 

 Näyttelijät ja henkilöt 

 Emily Deschanel ... Tri Temperance "Bones" Brennan (Kausi 1- )  – on oikeusantropologi, joka työskentelee Jeffersonian instituutissa Washington D.C.:ssä, sekä rikoskirjailijana. Hänen älynsä antaa hänelle mahdollisuuden rajoja rikkovaan työhön, mutta hänen sosiaalisten taitojensa puute tuottaa sarjan humoristisimmat kohdat.
 David Boreanaz ... Seeley Joseph Booth (Kausi 1- ) - Brennan avustaa FBI:n erikoisagentti Boothia tämän tutkimuksissaan ihmisjäänteiden parissa, joita ei voi tunnistaa ilman Brennanin kykyä antropologina. Kontrastina muihin päähenkilöihin, Booth tietää vain vähän tieteestä ja hänelle joudutaan usein tulkkaamaan tieteellisiä tekstejä ja puheita selkokieleksi. Booth tuottaa myös kaksijakoisuutta tieteen ja tunteiden välillä, kuten yhdessä jaksossa Bones kommentoi Camille; "Hän (Booth) pystyy lukemaan ihmisiä kuten sinä laboratoriotilastoja tai minä luita." Booth tunnetaan kyvystään arvailla ihmisten motiiveja, joka aiheuttaa Brennanille alituista turhautuneisuutta. Booth on entinen Yhdysvaltojen armeijan tarkka-ampuja, jonka tiedetään tappaneen ainakin 50 ihmistä ja hän vihaa klovneja.
 Michaela Conlin ... Angela 'Pearly Gates' Montenegro (Kausi 1– ) – Jeffersonian instituutin oikeustaiteilija ja on Tri Brennanin paras ystävä. Angela on Tri Brennanin tutkimusryhmän spesialisti, joka pystyy luomaan hologrammikuvia käyttämällä 3-D ohjelmaansa (The Angelator) ja siten stimuloimaan rikosten tapahtumia. Hän on avoin, ystävällinen ja välittävä ja yrittää alituisesti vetää Tri Brennania ulos laboratoriosta.
 Eric Millegan ... Zackary Uriah Addy (Kaudet 1-3, myöhempiä vierailuita) - Hänet esiteltiin Tri Brennanin valmistuneena oppilaana ja Jeffersonian instituutin assistenttina sarjan alussa. Toisella kaudella hän saa tohtorin arvonsa oikeustieteellisestä antropologiasta ja hänestä tulee ammattilainen oikeusantropologiassa. Zack on koko ryhmän stereotyyppisin nörtti. Vaikka hän onkin hyvää tarkoittava, auttavainen ja ystävällinen hän on usein hukassa, kun tarvitaan sosiaalista intuitiota tai vuorovaikutusta. Howard Eppsin kuolemaan johtaneiden tapahtumien aikana Zack lähes kuoli, kun hän tahattomasti liipaisi painesensorin joka oli sidottu Caroline Eppsin päättömään ruumiiseen johdettuun pommiin. Booth kuitenkin ehti pelastaa Zackin. Zack on erittäin älykäs; jaksossa 11 sanotaan, että hänen ÄO:nsa on yli 163 (mikä on jo neron tasoa). Hän on myös Hodginsin paras ystävä ja asuu tämän autotallin yläosassa. Tri Brennanin ryhmä poisti hänet virastaan Gormagon-jaksojen aikana. Zackin lempinimiä ovat mm. "Zacharoni", "Z-Men" ja hän kilpailee Hodginsin kanssa "Laboratorion kuninkaan" tittelistä. 
 T. J. Thyne ... Jack Stanley Hodgins (Kausi 1– ) - Hyönteistutkija, joka on asiantuntija itiöissä, mineraaleissa ja jonka harrastuksia ovat mm. salaliittoteoriat. Hodgins on yksi tutkijaryhmän normaaleimmista henkilöistä ja hän opettaakin Zackia olemaan sosiaalisesti normaali. Hänen perheensä on erittäin varakas ja Hodgins toivoo, että hänen nykyinen arvonsa säilyy salassa hänen perheeltään, koska pelkää heidän puuttuvan hänen uraansa.
 Jonathan Adams ... Daniel Goodman (Kausi 1) - Entinen arkeologi, joka on myös Jeffersonian instituutin johtaja. Hän on rakastava aviomies ja isä viisivuotiaille kaksostytöilleen. Hänen työtapansa johtavat Hodginsin ajattelemaan häntä subjektiivisena ja pitkäpiuhaisena ihmisenä, jolta puuttuvat puhtaan tutkijan kyvyt. Lopulta kaksikon välit lähentyvät ystävämieliseksi kilpailuksi sarjan edetessä. Goodman ei ole esiintynyt sarjassa sitten ensimmäisen kauden. Kuten jaksossa 23 sanotaan "The Titan on the Tracks" Tri Goodman on sapattilomalla.
 Tamara Taylor ... Camille Saroyan (Kausi 2– ) - Camille on Jeffersonian instituutin oikeusantropologisen puolen johtaja. Hänet esiteltiin ensimmäisen kerran toisen tuotantokauden ensimmäisessä jaksossa Tri Goodmanin palkattua hänet Tri Brennanin ollessa lomalla. Hän syntyi Bronxissa ja oli aikaisemmin patologi New Yorkissa. Toisen kauden alussa hänellä ja Tri Brennanilla on vaikeuksia toimia yhdessä heidän erilaisten työtapojensa vuoksi. Tri Saroyanilla oli romanttinen suhde Boothin kanssa ennen kuin Saroyan liittyi Jeffersoniaan.
 John Francis Daley ... Tri Lance Sweets (Kausi 3–10) - Psykologi, jonka Booth ja Brennan palkkasivat FBI:n tunnettua heidän välisten konfliktien vaikuttavan heidän työsuhteeseensa. Tri Sweets esiintyi ensimmäisen kerran kolmannen tuotantokauden neljännessä jaksossa. Sweets kuolee 10. tuotantokauden ensimmäisessä jaksossa.
 John Boyd ... James Aubrey (Kausi 10– )  - Aubrey esiintyy 10. tuotantokauden ensimmäisessä jaksossa. Hän on nuori agentti, jonka FBI:n johto asettaa seuraamaan Boothia tämän palatessa organisaatioon. Aubrey auttaa selvittämään Sweetsin kuolemaan liittyvän salaliiton ja tulee osaksi tutkintaryhmää. Hänen isänsä oli taloushuijari, joka pakeni Kroatiaan jättäen tuolloin 13-vuotiaan poikansa ja tämän äidin tyhjän päälle.

 Tuotanto 
 Konsepti 
Idea Bonesiin syntyi vuonna 2004 kun 20th Century Fox lähestyi sarjan luojaa Hart Hansonia konseptilla oikeustieteellisestä sarjasta. Hansonia pyydettiin tapaamaan sarjan vastaava tuottaja Barry Josephson, joka oli ostanut televisiointioikeudet oikeusantropologi ja kirjailija Kathy Reichsiltä. Vaikka Hanson ei pitänytkään ajatusta hyvänä, hän allekirjoitti sopimuksen ja käsikirjoitti sarjan pilottijakson tavattuaan Josephsonin.Kristine, Diane, Q&A: Bones Creator Hart Hanson , Blogcritics, January 17, 2006. Retrieved on May 16, 2007. Koska sarja perustuu Reichsin töihin, hän osallistuu jaksojen tarinoiden suunnitteluun.

Jotta Bones nousisi esiin lukuisten rikosdraamojen joukosta, Hanson päätti sisällyttää sarjaan niin paljon mustaa huumoria kuin mahdollista.Kristine, Diane, "Challenging the Crime Genre: An Interview with Bones Creator Hart Hanson ", Blogcritics, January 18, 2006. Retrieved on May 16, 2007. Toinen sarjaa varten luotu elementti oli "Angelator", holografinen projektori, jonka tarkoitus on korvata takaumat, joita nähdään usein poliisisarjoissa.Epstein, Daniel Robert, "Hart Hanson of Bones ", UGO.com, September 13, 2005. Retrieved on June 4, 2007.

 Näyttelijöiden valinta 
David Boreanaz oli ensimmäinen Bonesiin palkattu näyttelijä. Sarjan luoja Hart Hanson kuvaili Seeley Boothin rooliin koe-esiintyneitä näyttelijöitä "näteiksi pojiksi" ja vastasi välittömästi kun studion johtaja Dana Walden ehdotti Boreanazia rooliin.Goldman, Eric, "Digging Up Secrets With the Cast of Bones", IGN, May 31, 2007. Retrieved on June 4, 2007. Boreanazille tarjottiin roolia, mutta hän oli vastahakoinen liittymään sarjaan Barry Josephsonin ja Hart Hansonin vaikean tapaamisen jälkeen, vaikka hänen mielestään käsikirjoitus olikin hyvä. Tuottajien otettua häneen uudelleen yhteyttä ja suostuteltua ottamaan roolin Boreanaz päätti allekirjoittaa sopimuksen ja hänet palkattiin Seeley Boothin rooliin.David Boreanaz Makes No 'Bones' About His New Series , Entertainment Tonight, August 3, 2005. Retrieved on June 4, 2007.

Emily Deschanel palkattiin Temperance Brennanin rooliin juuri ennen pilottijakson kuvausten alkamista. Deschanelin saatua elokuvan Glory Road kuvaukset päätökseen elokuvan tuottaja Jerry Bruckheimer suositteli, että hän koe-esiintyisi Bonesiin.Bray, Tony, "Emily Deschanel: An August 2006 Interview", TVNow, August 2006. Retrieved on June 4, 2007. Deschanel teki vaikutuksen Hart Hansoniin itsevarmuudellaan. Koe-esiintymisessä David Boreanaz astui lähemmäs Deschanelia, mutta tämä pysyi paikoillaan eikä perääntynyt. Hanson sanoi, että samanlaisessa tilanteessa "90 prosenttia näyttelijöistä ottaisi askeleen taaksepäin". David, Anna (2006), "The Lovely Bones", TV Guide, January 23–29 edition, p. 39.

 Kuvaus 
Suurin osa Bonesin jaksoista on kuvattu Los Angelesissa, Kaliforniassa, vaikka sarja sijoittuukin Washingtoniin, jossa fiktiivinen Jeffersonian-instituutti sijaitsee. Jeffersonianin sisätilat rakennettiin suurelle lavalle 20th Century Foxin tiloihin Century Cityyn, Los Angelesiin, Kaliforniaan.Goldman, Eric, On the Set of Bones with Emily Deschanel and David Boreanaz, IGN, August 29, 2006. Retrieved on May 16, 2007. Neljännen tuotantokauden ensimmäinen jakso (kaksiosainen erikoisjakso) kuvattiin Lontoossa.

 Sisarsarja 
12. tammikuuta 2012 Bonesin sisarsarja The Finder julkaistiin Fox-kanavalla. Se on Hart Hansonin luoma draamasarja, jota esitettiin yhden kauden verran, viimeinen jakso näytettiin 11. toukokuuta 2012. Fox kertoi sarjan lopettamisesta vain kaksi päivää ennen kauden viimeisen jakson julkaisua.

 Lähteet 

Aiheesta muualla
 FOXin virallinen Bones-sivu 

 Bones TV.comissa 

*
Luokka:Seulonnan keskeiset artikkelit